FIȘA MĂSURII „Instalarea tinerilor fermieri” MA2 / DI 2B 

Tipul măsurii:

□    INVESTIȚII 

□    SERVICII 

· SPRIJIN FORFETAR  

1. Descrierea generală a măsurii, inclusiv a logicii de intervenție a acesteia și a contribuției la prioritățile strategiei, la domeniile de intervenție, la obiectivele transversale și a complementarității cu alte măsuri din SDL 

La nivelul teritoriului GAL MH (vezi prezentarea teritoriului-analiza diagnostic) se manifestă simultan mai multe fenomene care reduc eficiența exploatațiilor agricole, reduc numărul de locuri de muncă cu efect imediat asupra nivelului de trai și calității vieții: depopularea zonei prin migraţia tinerilor, îmbătrânirea accentuată și pregătirea precară în domeniul agriculturii a administratorilor de ferme, rezistența la asociere și incapacitatea administratorilor vârstnici de ferme de a reduce riscurile activității agricole (inclusiv de creștere a rezilienței fermei, culturii și animalelor la schimbările climatice). Intervenția prin această Măsură va conduce la creşterea numărului de tineri fermieri care încep pentru prima dată o activitate agricolă ca şefi/manageri de exploataţie, care sunt încurajați să promoveze lanțurile scurte de aprovizionare, și, prin urmare, să devină competitivi și să îşi sporească gradul de orientare spre parteneriate. Îmbătrânirea forței de muncă în sector, precum și declinul demografic din zonele rurale determină nevoia unui interes crescut al populaţiei tinere pentru zonele rurale în contextul îmbunătăţirii performanțelor economice ale exploataţiilor agricole. Această Măsură vizează încurajarea familiilor tinere din mediul rural de a se stabiliza în mediul rural ceea ce va crea un efect pozitiv asupra economiei naţionale în general.

Obiectiv(e) de dezvoltare rurală „Obiectiv I - Favorizarea competitivitătii agriculturii”: cfm. Reg. (UE) nr. 1305/2013, art. 4.
Obiectiv(e) specific(e) al(e) măsurii: Creșterea eficienței agriculturii practicate în GAL MH și Revitalizarea economiei și a vieții sociale în GAL MH. 

Măsura contribuie la prioritatea/prioritățile prevăzute la art. 5, Reg. (UE) nr. P2 „Creșterea viabilității exploatațiilor și a competitivității tuturor tipurilor de agricultură în toate regiunile și promovarea tehnologiilor agricole inovative și a gestionării durabile a pădurilor”, cfm. Reg. (UE) nr. 1305/2013 ; 
Măsura corespunde obiectivelor art. 19 din Reg. (UE) nr. 1305/2013. 

Măsura contribuie la Domeniul de intervenție 2B „Facilitarea intrării în sectorul agricol a unor fermieri calificați corespunzător și, în special, a reînnoirii generațiilor” cfm. art. 5, Reg. (UE) nr. 1305/2013). 
Măsura contribuie la obiectivele transversale ale Reg. (UE) nr. 1305/2013: Inovare, Mediu, Clima:

Prin măsura MA2 vor fi sprijinite investiţii ce vor avea în vedere ameliorarea sau protejarea factorilor de mediu prin: 1) Investiţii în construcţii, echipamente, utilaje specializate asigurării unui management durabil al gunoiului de grajd şi a altor dejectii 2) Noi metode de păstrare a producţiei agroalimentare 3) Noi metode de păstrare şi prelucrare a deşeurilor. 4) Producţia de energie electrica pentru utilizare proprie. Vor fi sprijinite investiţii ce vor avea în vedere atenuarea schimbărilor climatice şi creşterea rezistenţei la schimbările climatice prin: 1) Anveloparea clădirilor în vederea reducerii emisiilor de CO2 şi a altor GES. 2) Modificarea, reabilitarea retelelor de transport a apei în cadrul fermei în vederea reducerii pierderilor şi prezervării resurselor de apa (rezilienţa la schimbări climatice). 3) Adoptarea unor culturi rezistente la schimbări climatice şi minima intervenţie asupra solului.

Complementaritatea cu alte măsuri din SDL: Măsura este complementară cu urmatoarele măsuri prevăzute în SDL: Măsura MN1 – „Înfiinţarea de activităţi non-agricole”, Măsura MN2 – „Sprijin pentru activităţi nonagricole”, Măsura MA1 – „Dezvoltarea exploataţiilor agricole” si Măsura MA4 - "Sprijin pentru cooperare în agricultură".

Sinergia cu alte măsuri din SDL: Măsura participă la realizarea obiectivelor priorității P2 „Creșterea viabilității exploatațiilor și a competitivității tuturor tipurilor de agricultură în toate regiunile și promovarea tehnologiilor agricole inovative și a gestionării durabile a pădurilor”, împreuna cu urmatoarele măsuri: MA1 – „Dezvoltarea exploataţiilor agricole”, MA3 – „Sprijinirea micilor fermieri”. 

2. Valoarea adăugată a măsurii 
Măsura raspunde nevoii decelate pe teritoriul GAL MH 006- „Reîntinerirea generațiilor de fermieri”. Valoarea adăugată a măsurii constă în finanțarea de proiecte ce vor conduce direct la creşterea eficienței economice a exploatațiilor, în speță a 5 exploatații cu un total inițial între 40.000 si 150.000 S.O. Prioritizarea proiectelor depuse de tinerii ce au pregătire în domeniul agricol sau vor urma cursuri de pregătire în acest domeniu constituie un element de siguranță în ceea ce privește reducerea riscurilor exploatațiilor agricole, respectarea clauzelor de mediu și eforturile depuse în aceste exploatații pentru creșterea rezilienței la schimbările climatice. Tinerii administratori de ferme vor avea o abordare inovativă, educată și pregătită în ceea ce privește provocările din agricultură, vor fi mult mai deschiși la adoptarea de tehnologii moderne și la ideea asocierii în vederea creșterii eficienței de ansamblu a exploatațiilor agricole. Un alt element de valoare adăugată îl constituie prioritizarea speciilor autohtone, a bovinelor în zootehnie și a legumiculturii.

3. Trimiteri la alte acte legislative 
R (UE) nr. 1305/2013 privind sprijinul pentru dezvoltare rurală acordat din Fondul european agricol pentru dezvoltare rurală (FEADR) și de abrogare a Regulamentului (CE) nr. 1698/2005 al Consiliului; 
R (UE) nr. 1310/2013 de stabilire a anumitor dispoziții tranzitorii privind sprijinul pentru dezvoltare rurală acordat din Fondul european agricol pentru dezvoltare rurală (FEADR), de modificare a R (UE) nr. 1305/2013 al Parlamentului European și al Consiliului în ceea ce privește resursele și repartizarea acestora pentru anul 2014 și de modificare a R (CE) nr. 73/2009 al Consiliului și a Regulamentelor (UE) nr. 1307/2013, (UE) nr. 1306/2013 și (UE) nr. 1308/2013 ale Parlamentului European și ale Consiliului în ceea ce privește aplicarea acestora în anul 2014; 

Recomandarea 2003/361/CE din 6 mai 2003 privind definirea micro-întreprinderilor şi a întreprinderilor mici şi mijlocii; 

R (CE) nr. 1242/2008 de stabilire a unei tipologii comunitare pentru exploatații agricole; 

R (UE) nr. 1303/2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime; 

Actul Delegat (UE) nr. 480/2014 de completare a R (UE) nr. 1303/2013; 

R (UE) nr. 215/2014 al Comisiei de completare a R (UE) nr. 1303/2013. 

Legislaţie Naţională 
Legea nr. 346/2004 privind stimularea înființării și dezvoltării întreprinderilor mici și mijlocii cu modificările şi completările ulterioare; 

Ordonanță de urgență nr. 44/2008 privind desfășurarea activităților economice de către persoanele fizice autorizate, întreprinderile individuale și întreprinderile familiale cu modificările și completările ulterioare; 

Ordonanţa Guvernului nr. 8/2013 pentru modificarea şi completarea Legii nr. 571/2003 privind Codul fiscal şi reglementarea unor măsuri financiar-fiscale cu modificările şi completările ulterioare. 

Ordonanța Guvernului nr. 129/2000 privind formarea profesională a adulților, aprobată cu modificări și completări prin Legea nr. 375/2002, 

Ordonanța Guvernului nr.76/2004, cu modificările şi completările ulterioare. 

Hotărârea Guvernului nr. 226 din 2 aprilie 2015 

4. Beneficiari direcți/indirecți (grup țintă) 
Beneficiari direcţi:

· tânărul fermier așa cum este definit în art. 2 din R(UE) nr. 1305/2013*, care se instalează ca unic șef al exploatației agricole; 

· persoană juridică cu mai mulți acționari unde un tânăr fermier, așa cum este definit în art. 2 din R(UE) nr. 1305/2013 se instalează și exercită un control efectiv pe termen lung în ceea ce privește deciziile referitoare la gestionare, la beneficii și la riscurile financiare legate de exploatație şi deţine cel puţin 50+1 % din acţiuni;

· beneficiarii direcţi definiţi mai sus care sunt şi beneficiari ai uneia sau mai multor măsuri sprijinite prin SDL GAL MH 2014 -2020: MN1 - Înfiinţarea de activităţi nonagricole, MN2 - Sprijin pentru înfiinţarea de activităţi nonagricole, MA1 - Sprijin pentru dezvoltarea exploataţilor agricole şi MA4 - Sprijin pentru cooperare în agricultura.

*Art. 2 (1) n -„tânăr fermier” înseamnă o persoană cu vârsta de până la 40 de ani la momentul depunerii cererii, care deține competențele și calificările profesionale adecvate și care se stabilește pentru prima dată într-o exploatație agricolă ca șef al respectivei exploatații; 

5. Tip de sprijin 
• Sume forfetare care nu depășesc limitele cuantumului stabilite în PNDR pentru aceleași tipuri de operațiuni la care se aplică acest tip de sprijin. 

6. Tipuri de acțiuni eligibile și neeligibile 
Sprijinul se acordă în vederea facilitării stabilirii tânărului fermier în baza Planului de Afaceri (PA). Toate cheltuielile propuse în PA, inclusiv capitalul de lucru şi activităţile relevante pentru implementarea corectă a PA aprobat pot fi eligibile, indiferent de natura acestora. 

7. Condiții de eligibilitate 
Exploatația agricolă trebuie să fie pe teritoriul GAL MH.  Beneficiarul îşi va stabili domiciliul și sediul social (şi locul de muncă, în cazul în care este încadrat într-o activitate salarizată-in UAT sau intr-o UAT limitrofa) în Unitatea Administrativ Teritorială în care este înregistrată exploataţia. 

Pe perioada de implementare şi monitorizare a proiectului solicitantul trebuie să menţină cel puţin încadrarea în dimensiunea SO a exploataţiei agricole, fără a reduce dimensiunea SO sub limita care defineşte mărimea exploataţiei pentru care proiectul este selectat şi aprobat

O exploatație agricolă sau un tânăr fermier, NU pot primi sprijin prin această submăsură decât o singură dată; NU este permisă preluarea de exploataţii agricole care au primit sprijin prin intermediul măsurii 112 „Instalarea tinerilor fermieri” şi prin intermediul submăsurii 6.1 „Sprijin pentru instalarea tinerilor fermieri” din PNDR 2014-2020;

Tânărul fermier poate accesa sM 6.2 "Sprijin pentru înfiinţarea de activităţi neagricole în zone rurale" în orice moment al derulării proiectului, cu condiţia ca planurile de afaceri să fie separate pentru fiecare sub-măsură şi să respecte condiţiile de accesare;

Un beneficiar poate accesa alte măsuri/ submăsuri din PNDR 2014-2020 care presupun investiții în agricultură doar după finalizarea implementării planului de afaceri, respectiv după data plății sprijinului aferent celei de-a doua tranşe de plată;

· Solicitantul trebuie să se încadreze în categoria microîntreprinderilor şi întreprinderilor mici; 

· Solicitantul deţine o exploataţie agricolă cu dimensiunea economică cuprinsă între 8.000 şi 50.000 S.O. (valoare producţie standard); 

· Solicitantul prezintă un plan de afaceri; 

· Solicitantul deține competențe și aptitudini profesionale, îndeplinind cel puțin una dintre următoarele condiții: 

· studii medii/superioare în domeniul agricol/ veterinar/economie agrară*; 

sau

· cunoștințe în domeniul agricol** dobândite prin participarea la programe de iniţiere/instruire/specializare care nu necesită un document eliberat de formatorii recunoscuţi de către ANC şi presupune un număr de ore sub numărul de ore aferent Nivelului I de calificare profesională;

sau 

· recunoaşterea de către un centru de evaluare și certificare a competențelor profesionale obținute pe alte căi decât cele formale autorizat ANC a competenţelor dobândite ca urmare a experienţei profesionale.

sau

· angajamentul de a dobândi competențele profesionale adecvate într-o perioadă de grație de maximum 33 de luni de la data adoptării deciziei individuale de acordare a ajutorului.

Deţine sau se angajează să dobândească competenţe şi calificări profesionale în raport cu tipul de activitate agricolă pe care urmează să o desfăşoare (de ex: beneficiarul care înfiinţează o exploataţie zootehnică, trebuie să urmeze un curs de instruire în domeniul zootehnic), în maximum 33 de luni începând de la data deciziei individuale de acordare a sprijinului, dar nu mai mult de ultima tranşă de plată, pentru a-i permite acestuia să se conformeze condițiilor referitoare la dobândirea competențelor profesionale specificate în programul de dezvoltare rurală.

· Implementarea planului de afaceri trebuie să înceapă în termen de cel mult nouă luni de la data deciziei de acordare a sprijinului; 

· Solicitantul se angajează să devină fermier activ în termen de maximum 18 luni de la data instalării; 

Alte angajamente 

· Înaintea solicitării celei de-a doua tranșe de plată, solicitantul face dovada creşterii performanţelor economice ale exploatației, prin comercializarea producției proprii în procent de minimum 10 % din valoarea primei tranșe de plată (cerința va fi verificată în momentul finalizării implementării planului de afaceri); 

· În cazul în care exploatația agricolă vizează creșterea animalelor, planul de afaceri va prevede în mod obligatoriu amenajări de gestionare a gunoiului de grajd, conform normelor de mediu (cerința va fi verificată în momentul finalizării implementării planului de afaceri). Platformele pentru gestionarea gunoiului de grajd  se pot face în sistem Individual (gospodăresc) și/ sau Comunal – platforme comunale.

Este interzisă terţilor folosinţa sau administrarea exploataţiei agricole beneficiară de sprijin.
8. Criterii de selecție 
· Principiul comasării exploatațiilor, având în vedere numărul exploatațiilor preluate integral; 

· Principiul nivelului de calificare în domeniul agricol; 

· Principiul sectorului prioritar care vizează sectorul zootehnic (bovine, apicultură,) și vegetal (legumicultura in spatii  protejate, inclusiv producţia de material săditor, și producția de seminţe, legumicultura in camp); 

· Principiul potențialului agricol al zonei GAL MH care vizează zonele cu potențial determinate în baza studiilor de specialitate; 

· Principiul raselor/ soiurilor autohtone;

· Principiul complementarităţii: sprijinirea cu prioritate a beneficiarilor altor măsuri finanţate prin SDL GAL MH 2014 - 2020 (MN1, MN2, MA1 si MA4).
· Implementarea planului de afaceri in maximum 2 ani (cu exceptia sectorului pomicol)/4 ani (pentru sectorul pomicol) de la decizia de acordare a sprijinului.
9. Sume (aplicabile) și rata sprijinului 
Sprijinul public nerambursabil se acordă pentru o perioadă de maxim trei ani si este de: 

· 40.000 de euro pentru exploatațiile între 8.000 S.O. și 50.000 S.O.; 

Sprijinul pentru instalarea tinerilor fermieri se va acorda sub formă de primă în două tranșe, astfel: 

· 75% din cuantumul sprijinului la încheierea deciziei de finanțare; 

· 25% din cuantumul sprijinului se va acorda cu condiția implementării corecte a planului de afaceri, fără a depăși trei/cinci* ani de la încheierea deciziei de finanțare. 

În cazul neimplementării corecte a planului de afaceri, sumele plătite, vor fi recuperate proporțional cu obiectivele nerealizate. Implementarea planului de afaceri, inclusiv ultima plată, cât şi verificarea finală nu vor depăşi 3 ani de la decizia de acordare a sprijinului. 

10. Indicatori de monitorizare 
Indicatori aferenti DI 2B: Număr de exploatații /beneficiari sprijniți: 5;

Cheltuială publică totală: 200.000 euro;

Numar de locuri de munca nou create: 0;
